11/Nide 24 Euroopan yhteisöjen virallinen lehti 3 393D0690 23.12.93 EUROOPAN YHTEISÖJEN VIRALLINEN LEHTI N:o L 323/1 NEUVOSTON PÄÄTÖS, tehty 10 päivänä joulukuuta 1993, yhtäältä Euroopan talousyhteisön ja Euroopan hiili- ja teräsyhteisön ja toisaalta Bulgarian tasavallan välisestä kauppaa ja kaupan liitännäistoimenpiteitä koskevan väliaikaisen sopimuksen tekemisestä Euroopan yhteisön puolesta (93/690/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan, 228 artiklan 2 kohdan yhteydessä, ottaa huomioon komission ehdotuksen, ottaa huomioon parlamentin lausunnon(), sekä katsoo, että siihen asti, kunnes Brysselissä 8 päivänä maaliskuuta 1993 allekirjoitettu Eurooppa-sopimus tulee voimaan, olisi hyväksyttävä yhtäältä Euroopan talousyhteisön ja Euroopan hiili- ja teräsyhteisön ja toisaalta Bulgarian tasavallan välinen kauppaa ja kaupan liitännäistoimenpiteitä koskeva väliaikainen sopimus, joka allekirjoitettiin Brysselissä samana päivänä, ON PÄÄTTÄNYT SEURAAVAA: 1 artikla Yhtäältä Euroopan talousyhteisön ja Euroopan hiili- ja teräsyhteisön ja toisaalta Bulgarian tasavallan välinen kauppaa ja kaupan liitännäistoimenpiteitä koskeva väliaikainen sopimus sekä pöytäkirjat, kirjeenvaihdot ja julistukset hyväksytään Euroopan yhteisön puolesta. Nämä tekstit ovat tämän päätöksen liitteenä. 2 artikla Neuvoston puheenjohtaja toimittaa Euroopan yhteisön puolesta väliaikaisen sopimuksen 51 artiklassa määrätyn tiedoksi antamisen. Tehty Brysselissä 10 päivänä joulukuuta 1993. Neuvoston puolesta Puheenjohtaja M. WATHELET (!) EYVL N:o L 150, 31.5.1993, s. 338